CELEX: 61994CJ0147
Language: fi
Date: 1995-04-06
Title: Yhteisöjen tuomioistuimen tuomio (kuudes jaosto) 6 päivänä huhtikuuta 1995. # Euroopan yhteisöjen komissio vastaan Espanjan kuningaskunta. # Valtion jäsenyysvelvoitteiden noudattamatta jättäminen - Laiminlyönti saattaa direktiivi osaksi kansallista oikeusjärjestystä. # Asia C-147/94.

Avis juridique important

|

61994J0147

Yhteisöjen tuomioistuimen tuomio (kuudes jaosto) 6 päivänä huhtikuuta 1995.  -  Euroopan yhteisöjen komissio vastaan Espanjan kuningaskunta.  -  Valtion jäsenyysvelvoitteiden noudattamatta jättäminen - Laiminlyönti saattaa direktiivi osaksi kansallista oikeusjärjestystä.  -  Asia C-147/94.  

Oikeustapauskokoelma 1995 sivu I-01015

TiivistelmäAsianosaisetTuomion perustelutPäätökset oikeudenkäyntikuluistaPäätöksen päätösosa
Avainsanat

Jäsenvaltiot - Velvoitteet - Direktiivien täytäntöönpano - Sopimusvelvoitteiden täyttämättä jättäminen - Perustelu - Perustelun puuttuminen(EY:n perustamissopimuksen 169 artikla)  

Tiivistelmä

Jäsenvaltio ei voi vedota sisäisen oikeusjärjestyksensä säädöksiin, käytäntöön tai oloihin perustellakseen direktiivissä säädettyjen velvoitteiden ja määräaikojen laiminlyömisen. 

Asianosaiset

Asiassa C-147/94,Euroopan yhteisöjen komissio, asiamiehinään oikeudellinen neuvonantaja Dimitrios Gouloussis ja oikeudellisen osaston virkamies Enrique Gonzáles, prosessiosoite Luxemburgissa, c/o oikeudellisen osaston virkamies Georgios Kremlis, Centre Wagner, Kirchberg, kantajana, vastaan Espanjan kuningaskunta, asiamiehinään yhteisön oikeudellista koordinointia ja toimielimiä koskevien asioiden yksikön päällikkö Alberto José Navarro Gonzáles ja yhteisöä koskevia riita-asioita hoitavan yksikön abogado del Estado Gloria Calvo Díaz, prosessiosoite Luxemburgissa Espanjan suurlähetystö, 4-6, boulevard Emmanuel Servais, vastaajana, jossa vaaditaan toteamaan, että Espanjan kuningaskunta on jättänyt täyttämättä sille EY:n perustamissopimuksen mukaan kuuluvia velvoitteitaan, koska se on laiminlyönyt muuta ensivakuutusta kuin henkivakuutusta koskevien lakien, asetusten ja hallinnollisten määräysten yhteensovittamisesta annettujen direktiivin 73/239/ETY ja direktiivin 88/357/ETY muuttamisesta erityisesti moottoriajoneuvojen vastuuvakuutuksen osalta 8 päivänä marraskuuta 1990 annetun neuvoston direktiivin 90/618/ETY (EYVL L 330, s. 44) noudattamisen edellyttämien lakien, asetusten ja hallinnollisten määräysten säätämisen ja voimaansaattamisen ja niistä komissiolle ilmoittamisen määräajassa, YHTEISÖJEN TUOMIOISTUIN (kuudes jaosto), toimien kokoonpanossa: jaoston puheenjohtaja F. A. Schockweiler, tuomarit P. J. G. Kapteyn, C. N. Kakouris (esittelevä tuomari), J. L. Murray ja H. Ragnemalm, julkisasiamies: F. G. Jacobs, kirjaaja: R. Grass, ottaen huomioon esittelevän tuomarin kertomuksen, kuultuaan julkisasiamiehen  9.3.1995 pidetyssä käsittelyssä esittämän ratkaisuehdotuksen,on antanut seuraavan tuomion  

Tuomion perustelut

1 Yhteisöjen tuomioistuimen kirjaamoon 30.5.1994 jättämässään kanteessa Euroopan yhteisöjen komissio vaatii EY:n perustamissopimuksen 169 artiklan nojalla yhteisöjen tuomioistuinta toteamaan, että Espanjan kuningaskunta on jättänyt täyttämättä sille EY:n perustamissopimuksen mukaan kuuluvia velvoitteitaan, koska se on laiminlyönyt muuta ensivakuutusta kuin henkivakuutusta koskevien lakien, asetusten ja hallinnollisten määräysten yhteensovittamisesta annettujen direktiivin 73/239/ETY ja direktiivin 88/357/ETY muuttamisesta erityisesti moottoriajoneuvojen vastuuvakuutuksen osalta 8 päivänä marraskuuta 1990 annetun neuvoston direktiivin 90/618/ETY (EYVL L 330, s. 44, jäljempänä direktiivi) noudattamisen edellyttämien lakien, asetusten ja hallinnollisten määräysten säätämisen ja voimaansaattamisen ja niistä komissiolle ilmoittamisen määräajassa.2 Direktiivin 12 artiklan ensimmäisen kohdan mukaan jäsenvaltioiden on muutettava kansallinen lainsäädäntönsä tämän direktiivin mukaiseksi 18 kuukauden kuluessa sen tiedoksi antamisesta, ja niiden on viipymättä ilmoitettava tästä komissiolle. Direktiivi annettiin tiedoksi Espanjan kuningaskunnalle 20.11.1990. 3 Koska komissio ei ole saanut Espanjan kuningaskunnalta mitään ilmoitusta toimenpiteistä direktiivin saattamiseksi osaksi sen kansallista oikeusjärjestystä, se varasi 6.8.1992 päivätyllä kirjeellään Espanjan kuningaskunnalle tilaisuuden esittää huomautuksensa. Tähän kirjeeseen ei vastattu. Niinpä komissio antoi lausunnon perusteluineen kehottaen Espanjan kuningaskuntaa ryhtymään vaadittuihin toimiin direktiivin noudattamiseksi kahden kuukauden määräajassa tämän lausunnon tiedoksiannosta. Kun tämä ei johtanut toimenpiteisiin, komissio nosti kanteen. 4 Espanjan kuningaskunta ei kiistä sitä, että direktiiviä ei ole saatettu osaksi kansallista oikeusjärjestystä. Se toteaa ainoastaan, että vakuutuksista vastaava pääosasto oli valmistellut lakiesitystä yksityisiä vakuutuksia koskevan lainsäädännön muuttamisesta, mutta että kun tätä lakiesitystä käsiteltiin eduskunnassa, ennen senaatille tehtäville muutoksille asetetun määräajan päättymistä eduskunta hajotettiin ja määrättiin pidettäväksi yleiset vaalit, minkä takia edellä mainitusta lakiesityksestä tuli mitätön ja lain valmistelu oli aloitettava alusta, eikä sitä ole vielä saatu päätökseen. 5 On muistettava, että vakiintuneen oikeuskäytännön mukaan jäsenvaltio ei voi vedota sisäisen oikeusjärjestyksensä säädöksiin, käytäntöön tai oloihin perustellakseen direktiivissä asetettujen velvoitteiden ja määräaikojen laiminlyömisen. 6 Niinpä kun direktiiviä ei ole kokonaisuudessaan saatettu osaksi kansallista oikeusjärjestystä direktiivin 12 artiklan mukaisessa määräajassa, on todettava tässä tapahtuneen komission väittämä sopimusvelvoitteiden täyttämättä jättäminen. 7 Sitä vastoin yhteisöjen tuomioistuimen ei tarvitse ottaa huomioon direktiivin noudattamisen edellyttämien lakien, asetusten ja hallinnollisten määräysten ilmoittamatta jättämistä, koska Espanjan kuningaskunta ei nimenomaan ole niitä saattanut voimaan perustellun lausunnon mukaisessa määräajassa (katso asia C-303/93, komissio v. Italia, tuomio 18.5.1994, Kok. 1994, s. I-1901, 6 kohta). 8 On siis todettava, että Espanjan kuningaskunta on rikkonut sille perustamissopimuksen mukaan kuuluvia velvollisuuksiaan, koska se on laiminlyönyt direktiivin edellyttämien lakien, asetusten ja hallinnollisten määräysten voimaansaattamisen.  

Päätökset oikeudenkäyntikuluista

Oikeudenkäyntikulut9  Työjärjestyksen 69 artiklan 2 kohdan mukaan asianosainen, joka häviää asian, määrätään korvaamaan oikeudenkäyntikulut. Koska vastaaja on hävinnyt asian, se velvoitetaan korvaamaan oikeudenkäyntikulut.  

Päätöksen päätösosa

Näillä perusteillaYHTEISÖJEN TUOMIOISTUIN (kuudes jaosto)on antanut seuraavan tuomiolauselman: 1) Espanjan kuningaskunta on rikkonut sille EY:n perustamissopimuksen mukaan kuuluvia velvoitteitaan, koska se on laiminlyönyt muuta ensivakuutusta kuin henkivakuutusta koskevien lakien, asetusten ja hallinnollisten määräysten yhteensovittamisesta annettujen direktiivin 73/239/ETY ja direktiivin 88/357/ETY muuttamisesta erityisesti moottoriajoneuvojen vastuuvakuutuksen osalta 8 päivänä marraskuuta 1990 annetun neuvoston direktiivin 90/618/ETY edellyttämien lakien, asetusten ja hallinnollisten määräysten säätämisen ja voimaansaattamisen. 2) Muilta osin kanne hylätään. 3) Espanjan kuningaskunta velvoitetaan korvaamaan oikeudenkäyntikulut.